འགྲོགས་པ་
ལྟ་སྨོས་ཀྱང་ཅི་སྨོས་སོ།།ཞེས་གསུངས་ཤིང་།མདོར་ན་རྡོ་རྗེ་ཐེག་པའི་ཟབ་མོ་མཐར་ཐུག་པ་རྣམས་ལ་སྐྱོན་བཏགས་ནས་སྨད་པས་ཆོས་སྤོང་བའི་ལས་བསགས་ཤིང་།དེའི་ཉེས་པ་གོང་དུ་སྨོས་པ
རྣམརྣམས་དང་།ཁྱད་པར་ཚེ་འདིར་ཡང་ལྷ་མི་ཀུན་གྱིས་སྤངས་ཤིང་ཡིད་དུ་མི་འོང་བ་དང་།བསྙེན་སྒྲུབ་བཟླས་པ་སོགས་ལ་འབད་ཀྱང་ངག་གི་ནུས་པ་མི་ཡོང་བ་དང་།ཆོས་པདག་མཁའ་འགྲོ་

ཆོས་སྐྱོང་རྣམས་ཀྱིས་ཀྱང་གློ་བུར་དུ་སྲོག་འཕྲོག་པ་དང་།མི་འདོད་པ་སྣ་ཚོགས་སྟེང་དུ་འབབས་ཤིང་།རྩ་ལྷུང་གཉིས་པ་དང་།དྲུག་པས་ཀྱང་འཕོག་སྟེ།དེའི་རྐྱེན་གྱིས་རྡོ་རྗེའི་དམྱལ་བར་ཡང་འོ།།
བརྒྱལ་མྱོང་བར་འགྱུར་རོ།།དེས་ཉོན་མོངས་ཀྱིས་ཀུན་ནས་བསླངས་ཏེ་ཆོས་ལ་སྐྱོན་བརྗོད་པས་ཆོས་སྤོང་བའི་ལས་ཆེན་པོ་བསགས་པའི་ཚིག་འདི་དག་གི་རྗེས་སུ།ཁ་ཕྱིར་བལྟས་ཀྱི་བློ་མིག་ཅན་གཞན་
ཁ་ཅིག་ཀྱང་རི་བོང་ཅལ་ལྟར་རྫོགས་པ་ཆེན་པོ་ལ་སོགས་པ་རྡོ་རྗེ་ཐེག་པའི་ཆོས་ཟབ་རྒྱས་ཅན་རྣམས་ལ་སྨོད་པ་ནི་ཤིན་ཏུ་ཡང་རིག་པ་མ་ཡིན་ཏེ།གོང་དུ་བརྗོད་པ་རྣམས་ལ་རྟོགས་པར་བྱའོ།།གཞན་ཡང
རྫོགས་ཆེན་སོགས་སྔགས་རྙིང་མ་ལ་ཁྱད་པར་འཕགས་པའི་ཆེ་བ་དྲུག་ཡོད་པར་གསུངས་ཏེ།དང་པོ་སྤྱན་འདྲེན་པ་པོ་ཡོན་བདག་གི་ཁྱད་པར་ནི།མངའ་བདག་མེས་དཔོན་གསུམ་འཕགས་པ་རིགས
གསུམ་མགོན་པོའི་སྤྲུལ་པས་སྤྱན་དྲངས་པ་ཡིན་པ།ང་ལྟ་གང་ཟག་སྐྱ་སེར་རེས་ཡོན་བདག་བྱས་ནས་བསྒྱུར་བ་དང་མི་འདྲ།ཕྱག་བཞེས་གཙུག་ལག་གི་ཁྱད་པར་ནི།སྔོན་དཔལ་གྱི་བསམ་ལཡས་དང་ཆོས
ཁོར་སྟོད་སླད་དུ་གཏན་ལ་ཕབ་པ་ཡིན་ལ།ད་ལྟའི་དགོན་ཕུག་ཅག་ཅོག་རེ་དང་མི་འདྲ།འགྱུར་བྱེད་ལོ་ཙཱའི་ཁྱད་པར་ནི།སྔོན་སྤ་གོར་བི་རོ་ཙ་ན་དང་།སྐ་ཅོག་གཉིས་ལ་སོགས་པ་སྤྲུལ་པའི་ལོ་ཙཱ་བས

བསྒྱུར་བའི་ཆོས་ཡིན་ལ།ད་ལྟའི་ལོ་ཙཱ་བ་དགུན་བལ་ཡུལ་དུ་བསྡད།དབྱར་མང་ཡུལ་དུ་དོན་ནས་སྔོན་མཁས་པའི་འགྱུར་ལ་རང་བཟོས་བཅོས་སྣ་ཚོགས་བྱེད་པ་དང་མི་
འདྲ།པཎྜི་ཏའི་ཁྱད་པར་ནི།སྔོན་གྱི་པཎྜི་ཏ་པདྨ་འབྱུང་གནས།བྷོ་དྷི་སཏྭ།སངས་རྒྱས་གསང་བ།བི་མ་ལ་མི་ཏྲ་ལ་སོགས་རིག་འཛིན་གྱི་ས་ལ་གནས་པའི་བྱང་ཆུབ་སེམས་དཔས་
སྤྱན་དྲངས་པའི་ཆོས་ཡིན་ལ།ད་ལྟའི་པཎྜི་ཏ་ལྟོམ་ཕྱེད་པ་བོད་དུ་གསེར་ཚོལ་དུ་ཡོད་པའི་བཟང་སྦྲང་ཚོ་གཅིག་དང་མི་འདྲ།ཞུ་རྟེན་མེ་ཏོག་གི་ཁྱད་པར་ནི།སྔོན་གསེར་ཕྱེ་བྲེ་ལ་འཇལ།
གསེར་ཤ་བའི་རླིང་བུ་བཀང་ནས་ཕུལ།གསེར་རྟ་ཁལ་དང་།དྲེའུ་ཁལ་དུ་ཕུལ་ནས་ཞུས་པའི་ཆོས་ཡིན།ད་ལྟ་མཚན་ནས་གསེར་ཞོ་རེ་རེ་གཉིས་གཉིས་ཉུག་ཉུག་བྱས་ནས་ཞུས་པ་དང
མིམི་འདྲ།བརྗོད་བྱ་ཆོས་ཀྱི་ཁྱད་པར་ནི།སྔོན་སངས་རྒྱས་ཀྱི་བསྟན་པ་གྲ་མ་ཉམས་པའི་དུས་སུ་སྤྲུལ་པའི་ལོ་ཙཱ་བས་བཀའ་འགྱུར་བ་མེད་པ་གཏན་ལ་ཕབ་པས་ཤེས་བྱ་དངོས་པོའི་འདུག་ཚུལ་
གཏནས་འབེབས་ཤིང་དེ་རྟོགས་པར་བྱེད་པའི་ཐབས་དུ་མས་བརྒྱན་པའི་ཆོས་དང་།དུས་ད་ལྟའི་ལོ་ཙཱ་བ་བརྫུན་པོ་ཆེས་སྔོན་མཁས་པའི་འགྱུར་ལ་བཅོས་མ་སྣ་ཚོགས་བྱེད།སངས་རྒྱས་ཀྱི་

གགསུང་དང་བླ་མའོ་བཀའ་ལ་རས་ཚོད་བྱས་ནས་མི་རེའི་ཆོས་རོ་བཙོས་ནས་གཅིག་སྐྱོན་གཅིག་ལ་འགེལ།ཕ་དཔེ་ལ་བུ་མི་བཏུབ་པའི་ཆོས་དང་མི་འདྲ་སྟེ་ཁྱད་པར་ཆེ་ཞེས་རིང་པ་ཆོས་བཟང་གིས་གསུངས།།
སོསོ།།།དེས་ན་རྒྱ་བོད་གཉིས་ཀར་བྱོན་པའི་མཁས་གྲུབ་ས་སྐྱ་བ་ལ་སོགས་ཆེས་མང་བ་འདི་ཙམ་ཞིག་གིས་དཔང་དང་ཚད་མར་བྱེད་པའི་སྔགས་རྙིང་མ་རྫོགས་ཆེན་དང་བཅས་པ་རྣམས་སུན་འབྱིན་པ་ཆོས་
སྤོང་བའི་ལས་བསགས་པའི་ཉེས་པ་དང་རྣམ་སྦྱིན་ནི་གོང་དུ་བརྗོད་པ་ལྟར་མཐའ་ཡས་པས།ཟབ་མོའི་ཆོས་ནི་སྟོན་པ་ལ།།གལ་ཏེ་མོས་པར་མ་གྱུར་ཀྱང་།།སྨད་པ་དག་ཏུ་མི་བྱ་སྟེ།།ཞེས་པའི་དོན
དྲན་པར་བྱས་ནས་ཆོས་སྤོང་བའི་ལས་ལ་བག་ཡོད་པར་བྱོས་ཤིག།གཞན་ཡང་།རང་བྱུང་ཉིད་ཀྱི་དོན་དམ་སྟེ།།དད་པ་ཉིད་ཀྱིས་རྟོགས་བྱ་བ།།ཞེས་པ་ལྟར།རྒྱལ་བའི་གསུང་རབ་མཐའ་ཡས་
པ་རྣམས་ལ་ཕྱོགས་ཞེ་ན་དང་།ཞེ་ན་ལྷའི་དྲི་མ་སྤངས་ཏེ་གཟུ་བོར་གནས་པའི་བློས་ཕྱོགས་མེད་རིས་མེད་ཀྱི་སྒོ་ནས་ཉམས་སུ་བླངས་ཤིང་ཉམས་སུ་ལེན་པ་མི་ལྕོགས་ཀྱང་།ཐམས་ཅད་ལ་ཕྱོགས་རིས་
སྤངས་པའི་དད་པ་ཆེན་པོ་བསྐྱེད་ན་ཐབས་མཁས་པ་ཆེན་པོར་འགྱུར་རོ།།དེ་ལྟ་མིན་ན་བོད་ཡུལ་དུ་དར་བའི་དམ་པའི་ཆོས་ཕལ་ཆེར་ལ་སྐྱོན་མ་བཀལ་བ་དང་།སུན་མ་ཕྱུང་བ་མི་སྣང་ཞིང་།ཕན་ཚུན

རྫ་བརྡབས་པ་ལྟར་བྱས་པར་སྣང་བས་དོན་ལ་རྟོན་པའི་བློ་གྲོམ་དང་ལྡན་པར་བྱས་ནས་ཡིད་ཆོས་ལ་སྡང་བ་ལས་ཕྱིར་ཕྱོགས་པར་བྱའོ།།ཀྱེ་མདེང་སང་སྙིགས་དུས་འདིར།།མཁས་པར་ཁས་འཆེ།།
ཕལ་ཆེར་ཡང་།།དོན་ལ་མི་རྟོན་ཚིག་ཕྱིར་འབྲང་།།ཕྱོགས་རེའི་ཆ་བཟུང་ཅིག་ཤོས་སྨད།།སྡང་ཞུགས་ལོག་རྟོག་ཞེན་ལྟ་ཡི།།དྲི་མས་རབ་བསླད་དམ་ཆོས་དོར།།ཉོན་མོངས་ཀུན་ནས་དཀྲིས་དབང་གིས།།།
དམ་པའི་ཆོས་སྤོང་དེ་ཡི་རྒྱུས།།ཚེ་འདིར་མི་འདོད་སྣ་ཚོགས་དང་།།ཕྱི་མ་མནར་མེད་དམྱལ་གཏིང་དུ།།བསྐྱབ་མེད་གྱུར་པ་སྤྱིའུ་ཚུགས་ལྷུང་།།དམན་པ་བསོད་ནམས་དམན་པ་ལ།།བཅོམ་ལྡན་འདས
ཀྱིས་ཅི་བགྱིར་མཆི།།དེས་ན་དམ་ཆོས་སྤོང་བ་ཡི།།ལས་ཀྱི་རྣམ་སྨིན་འཇིགས་པས་ན།།སྐལ་མེད་ལོག་རྟོག་ཅན་མ་གཏོགས།།ཤེས་ལྡན་སུ་ཡིད་འདི་ལ་རྟོན།།སྟོན་པ་སངས་རྒྱས་བཅོམ་ལྡན་གྱིས།།
ཟབ་མོའི་ཆོས་ལ་མི་མོས་ཀྱང་།།སྐུར་པ་གདབ་པར་མི་བྱ་སྟེ།།ཆོས་ཉིད་བསམ་གྱིས་མི་ཁྱབ་པའི།།དོན་ཉིད་དྲན་གྱིས་མ་གསུངས་སམ།།དེས་ན་རྒྱལ་བ་སྲས་བཅས་ཀྱི།།གསུང་རབ་མ་ལུས་
ཐམས་ཅད་ལ།།དད་པས་དེ་རྗེས་འབྲང་བ་ལེགས།།བོད་ཀྱི་སློབ་དཔོན་ཕྱོགས་ཞེན་ཅན།།གཟུ་བོར་མི་གནས་ཁ་ཅིག་གིས།།དོན་ལ་མི་རྟོན་ཚིག་ཕྱིར་འབྲངས།།ཚིག་གི་ན་ཡམ་འགྲིག་འགྲིག་གི།།།

རྗེས་འབྲངས་ཁ་ཅིག་སྐུར་འདེབས་མོད།།དེ་ལྟ་མིན་ན་རྒྱ་བོད་ཀྱི།།མཁས་གྲུབ་སྐྱེས་མཆོག་ཐམས་ཅད་དང་།།བོད་དུ་སྔ་ཕྱིར་བྱོན་པ་ཡི།།ལོ་བརྞ་མཁས་གྲུབ་མང་པོ་ཡིས།།དབང་དང་ཚད་
མར་བྱས་པས་ན།།དེ་རྗེས་འབྲང་བ་ཅི་མ་རུང་།།རྒྱ་བོད་མཁས་གྲུབ་ཐམས་ཅད་ཀྱིས།།བཤད་བསྒྱུར་མཛད་པ་མ་ཡིན་ཞིང་།།བོད་ཀྱིས་རང་བཟོ་བྱས་ཟེར་བ།།དངོས་སུ་བསྙོན་བརྟོལ་བྱེད་པར
ཟད།།དེས་ན་པདྨ་འབྱུང་གནས་སོགས།།རྒྱ་བོད་མཁས་གྲུབ་ཐམས་ཅད་ཀྱིས།།བཤད་སྒྲུབ་བསྒྱུར་བ་མ་ཡིན་ཞེས།།ངེས་པར་སྨྲ་བ་འདི་མི་རིགས།།ཡང་ན་དེང་སད་ཁ་ཅིག་གིས།།དུས་ཀྱི་
འཁོར་ལོ་ལ་སོགས་པའི།།སེམས་འགྲེལ་སྐོར་གསུམ་ཐམས་ཅད་ལ།།འཁྲུལ་པ་ནང་འགལ་སྣ་ཚོགས་བྱས།།རྒྱུད་འགྲེལ་དེ་རྣམས་ཐམས་ཅད་ལ།།ལེན་བྱེད་ཚད་མ་མེད་དོ་ལོ།།དུས་འཁོར་ཞབས
ལ་སོགས་པ་ནི།།ཆེན་པོ་རྣམས་ལམ་གྲགས་ཕྱིར།།ཚད་མའི་སྐྱེས་བུ་མ་ཡིན་ལོ།།ཁྱོད་ཀྱང་ཚུལ་འདི་སྨྲ་ན་སྨྲོས།།དེ་ལས་གཞན་པ་པདྨ་འབྱུང་།།སངས་རྒྱས་གསང་བ་བི་མ་ལ།།བཻ་རོ་ཙ་ན་ལ
སོགས་ཀྱིས།།མ་བསྒྱུར་མ་མཛད་ཐག་ཆོད་ཅེས།།ཚུལ་མིན་དྲན་ཚད་སྨྲ་བ་ཡི།།ཁ་དེ་བདུད་ཀྱིས་མ་ཕྱེའམ།།སྤྱིར་གྱི་གསར་རྙིང་ཁ་ཡར་ལ།།བསླད་སོགས་ཡོད་པར་སྒྲ་མོད་ཀྱི།།རྙིང་མ

རྫོགས་ཆེན་རྗེས་འབྲངས་བཅས།།ཚིག་འབྲུ་གཅིག་ཀྱང་མི་དག་ལ།།བོད་ཀྱིས་བརྩམས་པའི་ཆོས་ལོག་ཅེས།།སྐུར་འདེབས་བྱེད་པ་ཞེ་རེ་འཇིགས།།དེས་ན་མཁས་པ་བློ་གྲོས་
ལྡན།།དབང་རྣོན་ཆོས་རྗེས་འབྲངས་ན་ཡང་།།ཚིག་ལ་མི་རྟོན་དོན་ལ་རྟོན།།ཡང་ན་བླུན་པོ་མོས་པ་བརྟན།།དབང་རྟུལ་དད་རྗེས་འབྲངས་ན་ཡང་།།རྒྱ་བོད་མཁས་གྲུབ་འདི་སྙེད་ཀྱི།།རྗེས་སུ་
འབྲངས་ལ་འགྱོད་པ་མེད།།འཕགས་པའི་ཡུལ་གྱི་མཁས་གྲུབ་མཆོག།པད་འབྱུང་དྲི་མེད་བཤེས་གཉེན་དང་།།སངས་རྒྱས་གསང་བ་ཧཱུྃ་ཀཱ་ར།།སྒེག་པ་རྡོ་རྗེ་དམ་པ་སོགས།།རྒྱ་གར་མཁས་གྲུབ
ལྟ་ཅི་སྨོས།།བོད་དུ་སྔ་ཕྱིར་བྱོན་པ་ཡི།།སྐྱེས་ཆེན་དམ་པ་ཐུགས་རྗེ་ཅན།།བཻ་རོ་ཙ་ན་སྐ་ཅོག་སོགས།།རྗེ་འབངས་ཉི་ཤུ་རྩ་ལྔ་དང་།།སད་མི་མི་བདུན་ལ་སོགས་པའི།།སྔར་བྱོན་ལོ་པཎ་ཐམས་ཅད་
དང་།།ཕྱིས་ཀྱི་རྡོག་བཙུན་ལེགས་ཤེས་སོགས།།བཀའ་གདམས་པ་ཡི་སྐྱེས་ཆེན་དང་།།མཉམ་མེད་དཔལ་ལྡན་ས་སྐྱ་པ།།ཀླུ་དབང་བསྲུངས་པ་ལ་སོགས་ནས།།ཆོས་རྗེ་བསོད་རྒྱལ་ཡན་ཆད་ཀྱི།།
སྐྱེས་ཆེན་དམ་པ་ཐམས་ཅད་དང་།།མི་ལ་དྭགས་པོ་ཕག་མོ་གྲུ།།འབྲི་སྟག་མཚལ་འབྲུག་ཐམས་ཅད་དང་།།དུས་གསུམ་མཁྱེན་པ་ཀརྨ་པ།།རང་བྱུང་རྡོ་རྗེ་ཆོས་ཀྱི་གྲགས།།སྦྲུལ་སྐུ་ཆོས་དཔལ

བཟང་པོ་ཡན།།སྐྱེས་ཆེན་ཀརྨ་པ་རྣམས་སོགས།།དྭགས་པོ་བཀའ་བརྒྱུད་ཐམས་ཅད་དང་།།བཀའ་བབས་སྐོར་གསུམ་བརྒྱུད་པ་དང་།།མ་གཅིག་ལབ་སྒྲོན་ལ་སོགས་པའི།།ཞི་གཅོད་བཀའ།
བརྒྱུད་ཐམས་ཅད་དང་།།མཉམ་མེད་ཤངས་པ་བཀའ་བརྒྱུད་སོགས།།བོད་ཀྱི་བཀའ་བརྒྱུད་དེ་རྣམས་དང་།།དུས་ཕྱིས་གྲུབ་ཆེན་གསེར་སྟེངས་པ།།མ་གཅིག་རྡོ་འབུམ་ཆོས་སྐུ་འོད།།མཁས་
གྲུབ་ཨོཾ་རྒྱན་གཉེན་རས་དང་།།ཀུན་སྤངས་ཀུན་མཁྱེན་འཕགས་པ་འོད།།རྒྱལ་ཡེ་ཡོན་ཏན་རྒྱ་མཚོ་དང་།།དབང་རྒྱལ་ཤེར་འབུམ་བསྐལ་བ་བཟང་།།མཁན་ཆེན་འཇིམ་པ་སྤང་སྐྲང་པ།།ཀུན
མཁྱེན་ཆོས་རྗེ་ཡབ་སྲས་དང་།།འཇམ་དབྱངས་བརྡ་སྟོན་རྒྱལ་བ་གཡུང་།།མཁས་གྲུབ་གཡག་སྡེ་པ་ཎ་ཆེན་སོགས།།བཀའ་བརྒྱུད་སོ་སོའི་སྲོལ་འཛིན་པའི།།སྡོམ་བརྩོན་རིག་པ་འཛིན་པ་ཡི།།
མཁས་གྲུབ་ཕལ་མོ་ཆེ་རྣམས་ཀྱིས།།རྫོགས་ཆེན་ལ་སོགས་རྙིང་མ་ལ།།ཐུགས་དམ་སྙིང་པོ་བྱེད་པ་མང་།།མཁས་གྲུབ་དེ་དག་ཐམས་ཅད་ལས།།ལོག་རྟོག་ཅན་གྱི་གང་ཟག་ཕལ།།ལྷག་པ་ཡིན།
ནམ་ཤེས་ལྡན་དག།གང་ཟག་ཚིག་ལ་རབ་རྟོན་ཞིང་།།རྟོག་གེ་ངན་ལ་རབ་ཏུ་ཞེ་ན།།ཕྱོགས་ཞེན་ཆགས་སྡང་གིས་དགུགས་པའི།།མཁས་པར་རློམ་པ་ཁ་ཅིག་དང་།།སྨྲ་ཁམས་ཅན་གྱི་སྐྱེ་བོ་ཡི།།

རྗེས་སུ་འབྲངས་ནས་ཆོས་སྤངས་ན།།རང་གཞན་གཉིས་ཀ་ཉམས་འགྱུར་བས།།དོན་མེད་ཆོས་སྤོང་བསགས་པ་ཡི།།རྗེས་སུ་མ་འབྲངས་ཤེས་ལྡན་དག།གང་ལ་ཕྱོགས་ལྷུང་
རབ་ཏུ་སྤོངས།།མཁས་གྲུབ་ཕྱོགས་རིས་མེད་པ་ཡི།།རྗེས་སུ་འབྲངས་ཤིག་ཤེས་ལྡན་དག།བཀའ་བརྒྱུ་གོང་མ་དེ་དག་ལས།།ད་ལྟའི་གང་ཟག་ཕལ་མོ་ཆེ།།མཁས་ལྟར་སྣང་ཡང་སྣང་ཙམ་
ཡིནན།།མངོན་ཤེས་ཉམས་རྟོགས་ཆོས་སྤྱན་མེད།།ཀུན་རྟོག་ངན་པས་དཔྱད་པ་ཡི།།ལོག་རྟོག་ངན་པ་འབའ་ཞིག་ཡིན།།བཀའ་བརྒྱུད་གོང་མ་ཐམས་ཅད་ཀྱིས།།ཞི་ཕྱག་རྫོགས་གསུམ་ཐམས
ཅད་ལ།།སྙིང་པོར་བྱེད་པ་མང་སྣང་བས།།དད་པས་དེ་རྗེས་འབྲང་བ་ལེགས།།གལ་ཏེ་དེ་རྣམས་ཀྱིས་ནོར་ན།།གཞན་གྱིས་ནོར་བ་རབ་ཏུ་བཟོད།།ནོར་ཡང་ནོར་ས་མ་ནོར་མོད།།ལོག་པར་རྟོགས
ལ་ཅི་ཆ་ཡོད།།རྐུན་པོ་རྣམས་ཀྱིས་ཁྱིར་བཏགས་པས།།ར་སྐྱེས་ཁུར་བས་བྲམ་ཟེར་བོར།།ལོག་རྟོག་ཅན་གྱི་སྐྱེ་བོ་འགའ།།ཆོས་དང་འཕགས་ལ་སྐུར་འདེབས་པའི།།མཚམས་མེད་ལས་ལྕིའི་ཆོས་སྤོང
པའི།།རྗེས་སུ་ཤེས་ལྡན་ཁ་ཅིག་ཀྱང་།།ཞུགས་ནས་མི་ཟད་སྡིག་པའི་ལས།།བྱེད་པས་ཕྱེ་ལེབ་མེར་མཆོངས་མཚུངས།།གལ་ཏེ་གང་ཟག་རེ་རེ་ཡི།།རྗེས་སུ་འབྲངས་ནས་རྫོགས་ཆེན་སོགས།།རྡོ་རྗེ་

ཐེག་པ་སུན་འབྱིན་པའི།།མི་ཟད་སྡིག་ཏོའི་ལས་བྱེད་ན།།གངས་ཅན་ཁྲོད་ཀྱི་ཆོས་རྣམས་ལ།།ཉམས་སུ་བླང་རུང་ཉིན་སྐར་ཙམ།།དེ་ཡི་རྒྱུ་མཚན་འདི་ལྟ་སྟེ།།ཞི་ཕྱག་གཅོད་དང་རོ་སྙོམས་དང་།།
ལལམ་འབྲས་རྡོ་རྗེའི་ཚིག་རྐང་དང་།།བདེ་མཆོག་སྙན་བརྒྱུད་སེམས་ཁྲིད་དང་།།ཐབས་ལམ་གཏུམ་མོ་ཞག་བདུན་དང་།།དཔལ་ལྡན་དུས་ཀྱི་འཁོར་ལོ་སོགས།།སེམས་འགྲེལ་སྐོར་གསུམ་མན་
ངགག་བཅས།།གསང་འདུས་གཉིས་མེད་རྣམ་རྒྱལ་དང་།།བདེ་མཆོག་ར་ལིའི་སྐོར་ལ་སོགས།།རྒྱུད་སྡེ་ཕལ་མོ་ཆེ་རྣམས་ཀུན།།བཀའ་དང་ཆོས་མིན་མ་བསྒྲུབས་སམ།།ལེགས་པར་དཔྱོད་དང་
ཤེས་ལྡན་དག།བདག་ནི་ཚེ་རབས་ཐམས་ཅད་དུ།།དལ་ཐོབ་མཐོ་རིས་ཡོན་ཏན་ལྡན།།བཤེས་གཉེན་མཆོག་ལ་སོགས་པ་ཡི།།དམ་ཆོས་བསྒྲུབ་པའི་མཐུན་རྐྱེན་རྣམས།།མ་ཚང་མེད་
པར་འབྱོར་གྱུར་ནས།།རྒྱལ་བའི་བསྟན་པ་ཐམས་ཅད་ལ།།ཕྱོགས་རིས་མེད་པའི་དད་ཐོབ་ནས།།ཚུལ་བཞིན་ཉམས་སུ་ལེན་པར་ཤོག།ཚུལ་བཞིན་ཉམས་ལེན་མ་ནུས་ནའང་།།རྒྱལ
བའི་གསུང་རབ་ཐམས་ཅད་ལ།།ཕྱོགས་མེད་དད་པ་བྱེད་པར་ཤོག།ཅེས་རྫོགས་པ་ཆེན་པོ་ལ་སོགས་སྔགས་རྙིང་མ་རྗེས་འབྲངས་དང་བཅས་པའི་ཚིག་དོན་ལ་ལོག་པར་རྟོགས་པའི་འཁྲུལ་པ་

ངན་པ་འཇོམས་པའི་བསྟན་བཅོས་འཁྲུལ་འཇོམས་ཞེས་བྱ་བ་འདི་ནི་ཐེག་པ་མཆོག་གི་རྣལ་འབྱོར་པ་ཀློང་ཆེན་རབ་འབྱམས་ཀྱིས་དཔྱིད་ཟླ་ར་བའི་བཅོམ་ལྡན་འདས་ཀྱིས་ཆོ་འཕྲུལ
ཆེན་པོས་མུ་སྟེགས་པ་རྣམས་ཕམ་པར་མཛད་པའི་དུས་ཀྱི་ཟླ་བའི་དཀར་ཕྱོགས་ཀྱི་ཚེས་བཅུའི་ཉིན་པར་རྫོགས་པར་བྲིས་པ་འདིས།ལོག་པར་རྟོགས་པ་རྣམས་ཀྱི་འཁྲུལ་པ་ཐམས་ཅད་བཅོམ་ནས།
ཕྱིས་ནས་རྫོགས་པ་ཆེན་པོ་སྐྱབས་ཀྱི་དམ་པ་མཆོག་ཏུ་གྱུར་ཅིག།།།རྒྱལ་བས་ཆོ་འཕྲུལ་ཆེན་པོའི་མཛད་པ་དང་།།ནམ་མཁའ་ལྡིང་གིས་ཀླུ་ལ་བྱ་བ་བཞིན།།ཕ་ལམ་རྡོ་རྗེ་ལྟ་བུའི་མཚོན་ཆ་
ལརྣོ་དཔལ་ཚེར་མ་རང་བྱུང་རྡོ་རྗེས་བསྣན།།དགེ་བས་བསྟན་ལ་ཕྱོགས་ལྷུང་ཞིག་གྱུར་ཅིག།།དགེའོ།།དགེའོ།།དགེའོ།།།